ბოლესუავ ბიერუტი

ბოლესუავ ბიერუტი (; დ. 18 პირელი, 1892 — ღ. 12 მელახი, 1956, მოსკოვი) — პოლონარი პოლიტიკური მოღალე. პოლონეთიშ ოკათე რესპუბლიკაშ პირველი პრეზიდენტი 1947–1952 წწ.

დებადჷ ჰენრიხ რუტკოვსკიშ დო ბარბარა ბიერნაკიშ ფანიას. უკული მასქერეფიშ გვარეფიშ პირველი ასოეფშე მიღჷ ფსევდონიმი „ბიერუტი“. 1925 წანას მიდართჷ მოსკოვშა დო გურაფულენდჷ კომინტერნიშ სკოლას.

1938 წანას, პოლონეთიშ კომუნისტური პარტიაქ აკოცჷ იოსებ სტალინიშით. ბიერუტის ქემუსაჯეს 10 წანიანი პატიმარალა პოლონეთის ანტისახენწჷფობურ პოლიტიკაშ ტარებაშ გეშა. თეშნერო შილებუ დუდიშ არება კაბეტი წიმინდუაშე, ნამუშ ბორჯისჷტ მიჯალაგჷ პოლონეთიშ კომუნისტური პარტიაშ არძა ლიდერქ. 1938 წანას პატიებულქ იჸუ დო მუშენდჷ ბუღალტერო ვარშავას.

მაჟირა მოსოფელიშ ლჷმაშ დოჭყაფაშ უკული ირტჷ ბჟაეიოლ პოლონეთშა, ნამუთ მალას გეჭოფეს სხუნუეფიშ ნძალეფქ. 1943 წანას დუდენდჷ ახალ გჷმოქიმინელ პოლონეთიშ მოხანდეეფიშ პარტიას, გჷნირთუ ობორჯე ერუანულ თარობაშ მადუდეთ, ნამუთ დარსხუეს პროსხუნუურო მენწყილ პოლონარეფქ მოსკოვს.

ლჷმა შუკული, ბიერუტიქ შანულამი როლი ილააფუ პოლონეთის სტალინური რეჟიმიშ ფორმირაფაშ დო ოპოზიციაშ ინორჩქალაფაშ საქმეს. 1947–1952  წანეფს უკებუდჷ პრეზიდენტიშ პოსტი, პოლონეთიშ ოკათე რესპუბლიკაშ დორსხუაფაშ უკული – პრემიერ-მინისტრიშ პოსტი.

 ქოძირით თაშნეშე 
 პოლონეთიშ პრეზიდენტი
 პოლონეთიშ პრეზიდენტეფიშ ერკებული

ლიტერატურა
 Andrzej Garlicki, Bolesław Bierut, Warszawa 1994, ISBN 83-02-05434-8


კატეგორია:პოლონეთიშ პრეზიდენტეფი